पुलिसको लगातार दोस्रो जित
पुलिसले प्रधानमन्त्री कप वान डे क्रिकेटमा सोमबार लगातार दोस्रो जित निकाले छ । मूलपानी क्रिकेट मैदानमा भएको समूह ‘बी’ को खेलमा पुलिसले प्रदेश नम्बर १ लाई सात विकेटले पराजित गरेको हो ।
काठमाडौँ — पुलिसले प्रधानमन्त्री कप वान डे क्रिकेटमा सोमबार लगातार दोस्रो जित निकाले छ । मूलपानी क्रिकेट मैदानमा भएको समूह ‘बी’ को खेलमा पुलिसले प्रदेश नम्बर १ लाई सात विकेटले पराजित गरेको हो ।पहिले ब्याटिङ गरेको प्रदेश नम्बर १ ले ३५.१ ओभरमा १ सय २ रन बनाएर अलआउट भयो । निरज मुखिया र अंकित सुवेदीले पहिलो विकेटका लागि ५१ रनको साझेदारी गरे पनि थप ४६ रनमा सबै विकेट गुमाएको थियो ।पुलिसका लागि ललित राजवंशीले घातक बलिङ गर्दै २६ रनमा पाँच विकेट लिए । उनी नै खेलको ‘प्लेयर अफ द म्याच’ भए । पुलिसले प्रत्युत्तरमा १४ ओभरमा तीन विकेट गुमाएर १ सय ५ रन बनायो ।उसका लागि कुशल भुर्तेलले सर्वाधिक ४२ रन बनाए र उनले दोस्रो विकेटका लागि शंकर रानासँग ६९ रनको साझेदारी गरे ।